83 Video: रणवीर सिंह संग कर रहे थे ये क्रिकेट की प्रैक्टिस, टूट गया बैट तो साथी बोले- फौलाद की औलाद  
रणवीर सिंह संग प्रैक्टिस करते हुए एक्टर ने तोड़ा बैट
बैट तोड़ने पर साथियों ने कहा फौलाद की औलाद
'83' का वीडियो सोशल मीडिया पर हुआ वायरल
बॉलीवुड एक्टर रणवीर सिंह (Ranveer Singh) की फिल्म '83' जल्द ही पर्दे पर धमाल मचाने वाली है. रणवीर सिंह (Ranveer Singh) की यह फिल्म 1983 के दौरान हुए वर्ल्ड कप में भारत की जीत पर आधारित है. इस फिल्म में सभी कलाकार अपने आप को पूरी तरह भारतीय क्रिकेटर की भूमिका में उतारने के लिए जमकर क्रिकेट की प्रैक्टिस भी कर रहे हैं. हाल ही में इससे जुड़ा एक धमाकेदार वीडियो भी सोशल मीडिया पर वायरल हुआ है. लेकिन इसकी खास बात यह है कि प्रैक्टिस करते हुए संदीप पाटिल के बेटे चिराग पाटिल (Chirag Patil) ने अपना बैट ही तोड़ दिया, जिस पर वहां मौजूद रणवीर सिंह (Ranveer Singh) सहित '83' के बाकी कलाकार नाचने लगे. 
Net Practise Goals : : : : #cricket #sportsfilm #kyabaatay #netpractice #sandeeppatil #SajidNadiadwala
A post shared by  Chirag Patil (@iamchiragpatil) on Jul 16, 2019 at 9:47pm PDT
प्रैक्टिस का यह वीडियो चिराग पाटिल (Chirag Patil) ने खुद अपने सोशल मीडिया एकाउंट के जरिए पोस्ट किया. बैट तोड़ने का वीडियो इंस्टाग्राम पर शेयर करते हुए चिराग पाटिल (Chirag Patil) ने लिखा, 'नेट प्रैक्टिस गोल्स.' वीडियो में दिखाई दे रहा है कि चिराग पाटिल (Chirag Patil) के बैट तोड़ने के बाद सब हूटिंग के साथ ही तालियां भी बजाने लगते हैं. इसके साथ ही वीडियो में साहिल खट्टर कहते हैं 'यह होती है फौलाद की औलाद, संदीप पाटिल के बेटे चिराग पाटिल ने प्रैक्टिस करते हुए बैट ही तोड़ दिया, जो कि संदीप पाटिल का ही था.' इन सबके अलावा वीडियो में सब खूब मस्ती करते भी दिखाई दे रहे हैं.
Team 83 all suited up All set to win the world cup ince again Let's gooooo : : : #83squadonthemove #sandeeppatil #83worldcup #encore #team83 #gangsta #letsgo #relivehistory
A post shared by  Chirag Patil (@iamchiragpatil) on May 28, 2019 at 12:52am PDT
बता दें कि रणवीर सिंह (Ranveer Singh) की फिल्म '83' दर्शकों को भारतीय क्रिकेटर कपिल देव (Kapil Dev) के जीवन के बारे में भी बताएगी. इस फिल्म में रणवीर सिंह (Ranveer Singh) के साथ दीपिका पादुकोण भी नजर आएंगी. उनकी शादी के बाद दोनों पहली बार किसी फिल्म में नजर आ रहे हैं. इनके अलावा '83' में एमी विर्क, हार्डी संधू, साकिब सलीम, पंकज त्रिपाठी, चिराग पाटिल, ताहर भसीन और साहिल खट्टर जैसे कई कलाकार भी नजर आएंगे. फिल्म '83' 10 अप्रैल, 2020 को रिलीज होगी.